Greek Legal Document

Category: 275

Content:
14. ΝΟΜΟΣ υπ’ αριθ. 1292 της 1/4 Οκτ. 1982 (ΦΕΚ Α΄ 122) Παραγραφή ή μείωση πειθαρχικών ποινών των ναυτικών και άλλες διατάξεις. Άρθρ.1.-1.Πειθαρχικές ποινές προστίμου ή προσωρινής στέρησης του δικαιώματος άσκησης του ναυτικού επαγγέλματος, που επιβλήθηκαν σε ναυτικούς για πειθαρχικά παραπτώματα προβλεπόμενα από τις διατάξεις του Πέμπτου Μέρους του Ν.Δ. 187/1973 «περί Κώδικος Δημοσίου Ναυτικού Δικαίου» και δεν εκτίθηκαν καθόλου ή μέρος αυτών μέχρι τη δημοσίευση του παρόντος, παραγράφονται ή μειώνονται κατά τα επόμενα: α)Παραγράφονται οι πειθαρχικές ποινές του προστίμου και της προσωρινής στέρησης του δικαιώματος άσκησης του ναυτικού επαγγέλματος μέχρι ένα έτος. β)Πειθαρχικές ποινές προσωρινής στέρησης του δικαιώματος άσκησης του ναυτικού επαγγέλματος μεγαλύτερες του έτους και μέχρι 5 έτη μειώνονται κατά ένα έτος. 2.Οι ορισμοί της προηγούμενης παραγράφου δεν εφαρμόζονται για πειθαρχικές ποινές, που άσχετα από τη διάρκειά τους επιβλήθηκαν για πειθαρχικά παραπτώματα, που προβλέπονται από τα άρθρ. 209 μέχρι και 218, 223, 227, 228, 231, 232, 235 παρ. 1 εδάφ. ιστ 235 παρ. 2 και 249 παρ. 1 εδάφ. δ και ε του Ν.Δ. 187/1973 του ΚΔΝΔ. Άρθρ.2.-Οι διατάξεις του προηγούμενου άρθρου εφαρμόζονται και για τις πειθαρχικές ποινές που θα επιβληθούν μετά τη δημοσίευση του παρόντος για παραπτώματα, που διαπράχθηκαν μέχρι τη δημοσίευση του παρόντος νόμου άσχετα από το χρόνο, που ασκήθηκε η πειθαρχική δίωξη γι’ αυτά. Άρθρ.3.-1.Για τους μόνιμους υπαλλήλους που υπηρετούν στον Ο.Λ.Π. και μονιμοποιήθηκαν με την εφαρμογή του Ν.Δ. 169/1969, του Νόμ. 411/1976 και του Νομ. 1811/1951 «περί Υπαλληλικού Κώδικος» μέχρι τη δημοσίευση του Νόμ. 1220/1981, ο ΟΛΠ υποχρεούται να καταβάλει στο Ταμείο Προνοίας Υπαλλήλων ΟΛΠ τις οφειλές που υφίστανται από τους πιο πάνω ασφαλισμένους προς το ΤΠΥ/ΟΛΠ που προκύπτουν μεταξύ των χρηματικών ποσών που πρέπει να αποδοθούν στο Ταμείο αυτό και των ασφαλιστικών εισφορών του Κλάδου Συντάξεως του ΙΚΑ που πρέπει να επιστραφούν στο Ταμείο για λογαριασμό του. 2.Η εξώφληση των πιο πάνω οφειλών από τον ΟΛΠ θα συμψηφισθεί με την εφάπαξ οικονομική ενίσχυση που χορηγεί ο ΟΛΠ στο πιο πάνω Ταμείο βάσει της παρ. 3 του άρθρ. 6 του Νόμ. 411/1976 όπως αντικαταστάθηκε με το άρθρ. 19 του Νόμ. 1220/1981. Το ποσό του συμψηφισμού δεν μπορεί να ξεπεράσει τις 25.000.000 δραχμές. Άρθρ.4.-Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. (Μετά τη σελ. 118,456) Σελ. 118,457 Τεύχος ΣΤ41 – Σελ. 31 Κώδικας Δημόσιου Ναυτικού Δικαίου 19.Α.ν.14